กฎกระทรวงกฎกระทรวงฉบับที่ ๓ (พ.ศ. ๒๕๒๕)ออกตามความในพระราชบัญญัติการประกอบอาชีพงานก่อสร้างพ.ศ. ๒๕๒๒[๑] อาศัยอำนาจตามความในมาตรา ๕ มาตรา ๒๕ และมาตรา ๓๒แห่งพระราชบัญญัติการประกอบอาชีพงานก่อสร้าง พ.ศ. ๒๕๒๒รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๑ (พ.ศ. ๒๕๒๓)ออกตามความในพระราชบัญญัติการประกอบอาชีพงานก่อสร้าง พ.ศ. ๒๕๒๒ข้อ ๒ในกฎกระทรวงนี้ค่างาน หมายความว่าราคาค่างานก่อสร้างตามหลักวิชาการช่างที่ได้จากประมาณการ ราคากลางหรือการถอดแบบคำนวณราคากลางของงานก่อสร้างแต่ละครั้งก่อนที่จะมีการว่าจ้างในกรณีที่ไม่มีการกำหนดราคาค่างานก่อสร้างดังกล่าวให้หมายความว่าราคาค่างานก่อสร้างที่ผู้ว่าจ้างตกลงจ้างผู้รับงานก่อสร้าง ทั้งนี้ไม่รวมถึงราคาที่เพิ่มขึ้นจากการปรับราคาที่ผู้ว่าจ้างตกลงกับผู้รับงานก่อสร้างข้อ ๓ให้งานก่อสร้างตามประเภท ลักษณะ ขนาดและสาขาดังต่อไปนี้เป็นงานก่อสร้างควบคุมสาขา ๑ งานก่อสร้างชลประทาน(๑) งานอาคารหัวงานชลประทานและหรืองานอาคารประกอบได้แก่งานก่อสร้างเขื่อนกักเก็บน้ำ เขื่อนระบายน้ำ ฝาย โรงสูบน้ำ ทำนบ ประตูระบายทรายประตูเรือสัญจร ทางระบายน้ำล้น อาคารทิ้งน้ำหรืองานก่อสร้างอื่นที่มีลักษณะทำนองเดียวกัน(๒) งานระบบส่งน้ำ งานระบบระบายน้ำและหรืองานอาคารประกอบได้แก่งานก่อสร้างคลองส่งน้ำ คลองระบายน้ำ ถนนบนคันคลอง ประตูระบายปากคลองท่อเชื่อม (Syphon) สะพานน้ำ (Flume) หรืองานก่อสร้างอื่นที่มีลักษณะทำนองเดียวกัน(๓) งานระบบชลประทานในแปลงเพาะปลูกได้แก่งานก่อสร้างคูส่งน้ำ อาคารแบ่งน้ำ ท่อส่งน้ำ ถนนในแปลงเพาะปลูกหรืองานก่อสร้างอื่นที่มีลักษณะทำนองเดียวกันงานก่อสร้างตาม (๑) (๒) หรือ (๓)ต้องมีค่างานอย่างหนึ่งอย่างใดหรือหลายอย่างรวมกันตั้งแต่ห้าล้านบาทขึ้นไปสาขา ๒ งานก่อสร้างทางหรือถนน ได้แก่งานก่อสร้างทาง ถนน ลานจอดอากาศยานทางขับ (Taxiway) ทางวิ่ง (Runway) หรืองานก่อสร้างอื่นที่มีลักษณะทำนองเดียวกันซึ่งมีค่างานอย่างหนึ่งอย่างใดหรือหลายอย่างรวมกันตั้งแต่ห้าล้านบาทขึ้นไปสาขา ๓ งานก่อสร้างสะพาน ได้แก่งานก่อสร้างสะพานสะพานเทียบเรือท่อเหลี่ยมคอนกรีตเสริมเหล็กคอนกรีตเสริมเหล็ก (Box Culvert)หรืองานก่อสร้างอื่นที่มีลักษณะทำนองเดียวกันซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สองล้านบาทขึ้นไปสาขา ๔ งานก่อสร้างประปา ได้แก่งานก่อสร้างระบบผลิตประปาหรือระบบจ่ายประปาส่วนหนึ่งส่วนใดของระบบผลิตประปาหรือระบบจ่ายประปาหรืองานก่อสร้างอื่นที่มีลักษณะทำนองเดียวกันซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไปสาขา ๕ งานก่อสร้างโครงสร้างได้แก่งานก่อสร้างอาคารที่พักอาศัย อาคารที่ทำการ อาคารพาณิชย์ โรงพยาบาล หอประชุมโรงมหรสพ โรงแรม โรงเรียน อัฒจันทร์ คลังสินค้า อาคารอุตสาหกรรม หอบังคับการบินประภาคาร ถังเก็บของไหลหรือวัสดุ กำแพงกันดิน หินกันตลิ่ง ท่าเทียบเรือ อู่เรือคานเรือ หรืองานก่อสร้างอื่นที่มีลักษณะทำนองเดียวกัน และให้รวมถึงสิ่งก่อสร้างประกอบซึ่งมีค่างานอย่างหนึ่งอย่างใดหรือหลายอย่างรวมกันตั้งแต่สามล้านบาทขึ้นไปงานก่อสร้างควบคุมตามสาขา ๑ สาขา ๒ สาขา ๓ สาขา ๔ หรือสาขา๕ ไม่รวมถึงงานก่อสร้างบ่อบาดาลหรืองานก่อสร้างอุโมงค์ด้วย แต่ถ้างานก่อสร้างควบคุมสาขาหนึ่งสาขาใดมีงานก่อสร้างบ่อบาดาลหรืองานก่อสร้างอุโมงค์เป็นสิ่งก่อสร้างประกอบให้รวมราคาค่าก่อสร้างบ่อบาดาลหรืออุโมงค์ดังกล่าวเป็นค่างานด้วยข้อ ๔ ผู้รับงานก่อสร้างควบคุมแต่ละสาขาตามข้อ๓ มี ๔ ประเภท คือ(๑) ประเภทที่ ๑(๒) ประเภทที่ ๒(๓) ประเภทที่ ๓(๔) ประเภทที่ ๔ข้อ ๕ให้ผู้รับงานก่อสร้างควบคุมรับหรือประกอบงานก่อสร้างควบคุมตามประเภทและสาขาที่ระบุไว้ในใบทะเบียนภายใต้เงื่อนไขดังต่อไปนี้สาขา ๑ งานก่อสร้างชลประทาน(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒ รับหรือประกอบงานก่อสร้างที่มีค่างานไม่เกินหนึ่งร้อยล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินหกสิบล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินยี่สิบห้าล้านบาทสาขา ๒ งานก่อสร้างทางหรือถนน(๑) ประเภทที่ ๑ รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินหนึ่งร้อยยี่สิบล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินหกสิบล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินยี่สิบห้าล้านบาทสาขา ๓ งานก่อสร้างสะพาน(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินยี่สิบล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินสิบล้านบาท(๔) ประเภทที่ ๔ รับหรือประกอบงานก่อสร้างที่มีค่างานไม่เกินห้าล้านบาทสำหรับผู้รับงานก่อสร้างควบคุมประเภทที่ ๓ และประเภทที่ ๔จะรับหรือประกอบงานก่อสร้างที่มีงานคอนกรีตอัดแรง (Prestressed Concrete)ซึ่งมีช่วงยาวตั้งแต่ยี่สิบแปดเมตรขึ้นไปมิได้สาขา ๔ งานก่อสร้างประปา(๑) ประเภทที่ ๑ รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒รับหรือประกอบงานก่อสร้างที่มีค่างานไม่เกินห้าสิบล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินยี่สิบล้านบาท(๔) ประเภทที่ ๔รับหรือประกอบงานก่อสร้างที่มีค่างานไม่เกินสิบล้านบาทสาขา ๕ งานก่อสร้างโครงสร้าง(๑) ประเภทที่ ๑รับหรือประกอบงานก่อสร้างที่มีค่างานไม่จำกัดวงเงิน(๒) ประเภทที่ ๒ รับหรือประกอบงานก่อสร้างที่มีค่างานไม่เกินหกสิบล้านบาท(๓) ประเภทที่ ๓รับหรือประกอบงานก่อสร้างที่มีค่างานไม่เกินยี่สิบห้าล้านบาท(๔) ประเภทที่ ๔ รับหรือประกอบงานก่อสร้างที่มีค่างานไม่เกินสิบล้านบาทข้อ ๖ถ้างานก่อสร้างควบคุมใดมีงานก่อสร้างควบคุมหรืองานก่อสร้างในสาขาอื่นรวมอยู่ด้วยให้ผู้รับงานก่อสร้างควบคุมรับหรือประกอบงานก่อสร้างควบคุมหรืองานก่อสร้างในสาขาอื่นนั้นนอกจากที่ระบุไว้ในใบทะเบียนได้แต่ทั้งนี้ค่างานก่อสร้างในสาขาอื่นดังกล่าวนั้นเมื่อรวมกันต้องไม่เกินร้อยละสี่สิบของค่างานทั้งหมดและค่างานทุกสาขารวมกันต้องไม่เกินค่างานตามประเภทและสาขาที่ผู้รับงานก่อสร้างควบคุมจะรับหรือประกอบงานก่อสร้างได้ตามข้อ๕ข้อ ๗ภายใต้บังคับข้อ ๖ผู้รับงานก่อสร้างควบคุมประเภทที่ ๒ ประเภทที่ ๓ หรือประเภทที่ ๔ ตามข้อ ๕จะรับหรือประกอบงานก่อสร้างเพิ่มเติมจากงานก่อสร้างที่ได้รับหรือประกอบไว้แล้วก็ได้แต่ราคาค่าก่อสร้างเมื่อรวมกับราคาค่าก่อสร้างเพิ่มเติมจะสูงกว่าค่างานตามประเภทและสาขาที่จะรับหรือประกอบงานก่อสร้างควบคุมตามข้อ๕ เกินร้อยละยี่สิบมิได้ให้ไว้ ณ วันที่ ๖ ธันวาคม พ.ศ. ๒๕๒๕พลเอก สิทธิ จิรโรจน์รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากการกำหนดประเภท ลักษณะ ขนาด และสาขาของงานก่อสร้างควบคุม และประเภทของผู้รับงานก่อสร้างควบคุมตลอดจนค่างานที่กำหนดไว้เดิมตามกฎกระทรวง ฉบับที่ ๑ (พ.ศ. ๒๕๒๓)ออกตามความในพระราชบัญญัติการประกอบอาชีพงานก่อสร้าง พ.ศ. ๒๕๒๒ยังไม่เหมาะสมและสอดคล้องกับข้อเท็จจริงสมควรปรับปรุงกฎกระทรวงดังกล่าวให้เหมาะสมยิ่งขึ้น จึงจำเป็นต้องออกกฎกระทรวงนี้อุษมล/ผู้จัดทำ๒๐ เมษายน ๒๕๕๕วิชพงษ์/ผู้ตรวจ๖ มิถุนายน ๒๕๕๕[๑] ราชกิจจานุเบกษาเล่ม ๙๙/ตอนที่ ๑๘๑/ฉบับพิเศษ หน้า ๓๔/๙ ธันวาคม ๒๕๒๕